Public procurement notice: Services Concession
Published: 2023-05-26
Buyer: XIII. Kerületi Egészségügyi Szolgálat Közhasznú Nonprofit Korlátolt Felelősségű Társaság
Country: HU
Contract type: Services
Procedure: Concession award procedure
CPV classification: 85150000: Medical imaging services
Submission deadline: 2023-06-19

Technical requirements: Az Ajánlatkérő tulajdonában álló CT-MR Centrum üzemeltetése a 1132 Budapest, Visegrádi u. 47/c. szám alatti épületben, koncessziós szerződés keretében.
A koncessziós eljárás a Közbeszerzésekről szóló 2015. évi CXLIII. törvény XIX. fejezet szerint kerül lefolytatásra.
Ajánlatkérő jelen előzetes tájékoztatóval hívja fel a gazdasági szereplőket arra, hogy a IV.2.2. pontban meghatározott határidőig részvételi szándékukat közöljék. (Ezt követően az Ajánlatkérő közvetlenül küldi meg az ajánlattételi felhívást a részvételi szándékukat jelző gazdasági szereplőknek.)
A koncessziós eljárás tárgya: az Ajánlatkérő tulajdonában álló CT-MR Centrum üzemeltetése a 1132 Budapest,Visegrádi u. 47/c. szám alatti épületben.
A Centrum berendezési és felszerelési tárgyakkal, üzemeltetésre kész állapotban, üzembe helyezett berendezésekkel kerül átadásra.
A koncessziós jogosult köteles III.2.2. pontban meghatározott feltételek szerinti térítésmentes vizsgálatot biztosítani a Bp. XIII. kerületi lakosok részére.
A koncessziós szerződés az aláírásától számított 3 évre (36 hónapra) kerül megkötésre, további legfeljebb 2 év (24 hónap) meghosszabbítás lehetőségével.
A Centrum üzemeltetésének közüzemi költségeit, valamint a CT-MR berendezések karbantartási és javítási költségeit a Felek megosztva viselik, az alábbiak szerint:
- Közüzemi költségek (víz, villamosenergia, fűtés): Koncesszióba Adó: max. 80 %, Koncesszióba Vevő: min. 20 %. (A társasházi közös költség további - energiaköltséget nem tartalmazó - részét a Koncesszióba Adó viseli.)
- CT-MR berendezések karbantartási és javítási költségei: Koncesszióba Adó: max. 80 %, Koncesszióba Vevő: min. 20 %.
A Kbt. 76. § (2) bek. c) pontja szerint a költségek felosztási arányára az ajánlattevő magasabb költségarányt vállalhat (lásd a II.2.14. pont 1. alpontját).
A Centrum működtetésének további költségei a Koncesszióba Vevőt terhelik, így különösen, de nem kizárólagosan: a hélium-pótlás költsége, és a Centrum működése során felmerülő valamennyi fogyóeszköz, eszköz pótlásának felelőssége és költsége, a Centrumban alkalmazni kívánt szakorvosok és operátorok alkalmazásának költsége; a CT-MR Centrumban kialakítandó önálló recepciós pultnál szolgálatot teljesítő „adminisztrátor” alkalmazásának költsége; veszélyes hulladékelszállítása és ártalmatlanítása; a CT-MR Centrum takarítása és fertőtlenítése, a rendelőintézet rendelési idején kívüli nyitvatartás esetleges többletköltsége (pl. hétvégi vagy éjszakai betegfogadási időre szükséges többlet-őrzésvédelem díja).
A CT-MR Centrum üzemeltetési/működési kockázatát a koncesszióba vevő viseli, a koncesszióba adó nem vállal garanciát arra vonatkozóan, hogy a koncesszióba vevőnek a CT-MR Centrum üzemeltetése során eszközölt beruházásai, illetve felmerült költségei megtérülnek. A kerületi lakosok térítésmentes vizsgálatán kívüli további vizsgálatok díját a koncesszió jogosult szabadon és önállóan állapíthatja meg, az ezekből származó bevétel teljes egészében a koncesszióba vevőt illeti meg, azonban ennek mértékére és arányára a koncesszióba adó semmilyen garanciát nem vállal, a piaci kereslet a koncesszióba vevőt kockázatát jelenti.
Ajánlatkérő tájékoztatásul közli a Centrumban beépítésre került (és üzemeltetésre átadásra kerülő) berendezések típusát.
A koncesszió jogosult a Centrum üzemeltetése során köteles a mindenkori jogszabályi előírások szerint a páciensek részére a vizsgálati dokumentációt rendelkezésre bocsátani, illetve archiválni. Koncesszióba Vevő köteles továbbá adatot szolgáltatni az Ajánlatkérő részére a szerződéstervezetben megadottak szerint.